Diari Oficial de la Generalitat Valenciana


Sumari del DOGV 6559, del 06-07-2011 (2011/7162)

Notificació de la sentència dictada en el judici verbal 861/2010.
-----------------------------------------------------------------

### Dades del document

Número de DOGV
:   6559

Data del DOGV
:   06-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7162


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el judici verbal 861/2010. [2011/7162]  
Judici verbal (incompliment de contracte) 000861/2010  
De: Caixa d'Estalvis de València, Castelló i Alacant.  
Procuradora: Elia Peña Chordá.  
Contra: Joaquín José Teixera Regadas.  
Procurador/a: -  
En aquest procediment de judici verbal 861/2010 seguit a instàncies de Caixa d'Estalvis de València, Castelló i Alacant, Bancaixa, contra Joaquín José Texeira Regadas s'ha dictat la sentència, que, literalment, és com segueix:  
«Sentència número 000124/2011  
Castelló de la Plana, 4 de maig de 2011  
José Antonio Orea Martínez, magistrat jutge del Jutjat de Primera Instància número 1 de Castelló, he vist aquestes actuacions de judici verbal sobre devolució de bé immoble objecte de contracte d'arrendament financer seguides davant d'aquest Jutjat amb el número 861 de l'any 2010 a instàncies de Caixa d'Estalvis de València, Castelló i Alacant, (Bancaixa), representada per la procuradora Elia Peña Chordá i assistida pel lletrat Óscar Mercé Semper contra Joaquín José Teixera Regadas.  
Antecedents de fet  
Primer. La procuradora de la part actora en la representació indicada i mitjançant un escrit que per torn de repartiment va correspondre a aquest Jutjat va presentar una demanda de judici verbal a l'empara del que estableix l'article 250.11é de la Llei d'Enjudiciament Civil en la qual, en síntesi, al·legava: mitjançant contracte d'arrendament financer de data 29 de maig de 2007 subscrit entre la demandant i la mercantil Milenium Stylo Constructivo, SL, aquella prèvia adquisició dels béns acordats per a ulterior cessió en arrendament financer, li va prestar finançament a l'empara de la disposició 7a de la Llei 26/1988, de 29 de juliol. Amb data 12 de març de 2008 la mercantil Milenium Stylo va procedir mitjançant contracte de cessió de Lessing mobiliari a cedir al demandat Teixera tots els drets i obligacions fins i tot el dret d'opció de compra i va adquirir ell mateix la condició d'arrendatari financer i va succeir a l'anterior mercantil en la posició contractual. L'objecte del contracte va ser una bastida marca Stentub Model 07. El demandat ha incomplit les seues obligacions contractuals, en data 30 d'octubre de 2009 es va procedir a resoldre anticipadament el contracte per l'impagament de més de dos quotes mensuals. Mitjançant acta notarial es va notificar al demandat perquè procedira al pagament de la quantitat adequada o al lliurament del bé.  
Adduïa els fonaments de dret que estimava d'aplicació i acabava sol·licitant que es dictara sentència per la qual es declare la resolució per incompliment en el pagament del demandat del contracte d'arrendament financer subscrit per les parts i es condemne el demandat a la devolució immediata de la bastida així com al pagament de les costes processals.  
  
Segon. Una vegada admesa a tràmit la demanda, es va indicar al demandat de la possibilitat d'oposar-se en els termes establits en l'article 444.3 de la Llei d'Enjudiciament Civil, amb les conseqüències de la seua falta d'oposició (art. 441 LEC). El demandat no es va oposar.  
Fonament de dret  
Primer. Com no consta oposició en els termes establits en l'article 444.3 de la Llei d'Enjudiciament Civil, cal dictar sentència estimatòria de les pretensions de l'actor (art. 441.1 LEC).  
Segon. Les costes processals s'imposen al demandat (article 394.1 LEC).  
Vistos els articles legals esmentats i tots altres que hi són aplicables de manera general i pertinent.  
Dispositiva  
Estime la demanda interposada per Caixa d'Estalvis de València, Castelló i Alacant, (Bancaixa) contra Joaquín José Teixera Regadas i condemne el demandat als pronunciaments següents: es declara la resolució per incompliment en el pagament del demandat del contracte d'arrendament financer subscrit entre les parts, i condemne el demandat a la devolució immediata de la bastida Stentub Model 07. Amb imposició de les costes processals.  
Notifiqueu aquesta sentència a les parts.  
Porteu l'original al llibre de sentències.  
Aquesta és la meua sentència, de què cal expedir una testimoniança perquè s'incorpore a les actuacions, que pronuncie, mane i firme.  
Publicació: La sentència anterior va ser donada, llegida i publicada pel magistrat jutge que l'ha dictada, mentre celebrava audiència pública, en el dia de la seua data. En done fe».  
I atés que el demandat esmentat, Joaquín José Teixera Regadas, es troba en parador desconegut, s'expedeix aquest edicte a fi que valga de notificació de forma deguda.  
  
Castelló de la Plana, 19 de maig de 2011.- La secretària judicial: Miriam Muñoz Peiró.